बात असल में क्या है, यह भी मैं समझ रहा हूँ। तुरन्त घटी किसी घटना या तुरन्त प्रकाश में आये किसी व्यक्ति की "अन्दरुनी" जानकारी पाने के लिए लोग इण्टरनेट का रूख करने लगे हैं और यही बात अखबारों के सम्पादकों को हजम नहीं हो रही है। एक उदाहरण देता हूँ। स्वामी रामदेव पर स्याही फेंकने वाले शख्स की सारी जानकारियाँ तथा छायाचित्र कुछ ही घण्टों में फेसबुक पर उपलब्ध हो गये थे- कि रामविलास पासवान ने उसके एन.जी.ओ. को एम्बुलैन्स दिया था, शीला दीक्षित ने उसे लाखों का चेक दिया था, वह दिग्विजय सिंह का भी करीबी था, वगैरह-वगैरह। ये जानकारियाँ न तो टी.वी. समाचारों में आयीं और न ही अगले दिन के अखबारों में। बात समझ जाईये।